Renania-Palatinatua

**Renania-Palatinatua** (,  ahoskatua) Alemania hego-mendebaldeko estatua da. Estatuko hiriburua Mainz da. 19.847 km²-ko azaleran, lau milioi pasatxo biztanle bizi dira.

## Geografia 
Mendiz inguraturik dagoen eremua da, mendiak oso garaiak ez diren arren, altuena Erbeskopf (818m) baita. Hegoaldean Rhin inguruko mendilerroak (*Rheinisches Schiefergebirge*) ditu, iparraldean Eifel mendilerro bolkanikoa eta hauetaz gain Westerwald eta Taunus mendiak daude. Rhin ibaia hegoaldetik dator, Baden-Württemberg eta Hessen estatuekiko duen muga naturala delarik eta Koblentzan Luxenburgotik datorren Mosela ibaiarekin egiten du bat.

Renania-Palatinatuak mugakide ditu Alemaniako Sarre, Baden-Württemberg, Hessen eta Ipar Renania-Westfalia estatuak eta hauetaz gain Belgika, Luxenburgo eta Frantzia ere.

## Historia 
1946ko abuztuaren 30ean eratu zen Prusiaren hegoaldeko lurrak izan zirenak eta Bavariaren menpe zeudenak elkartuaz.

## Banaketa administratiboa 
Hiru eskualdetan banatzen da eta guztira 24 barrutik osatzen dute Estatua. Hauetaz gain 12 hiri aske daude.

### Eskualdeak 
* Koblentza eskualdea
* Treveris eskualdea
* Rheinhessen-Pfalz eskualdea

### Hiri askeak 
* [[]]
* [[]]
* [[]]
* [[]]
* [[]]
* [[]]
* [[]]
* [[]]
* [[]]
* [[]]
* [[]]
* [[]]

### Barrutiak 
thumb|ezkerrera|300px

## Politika 
2011ko martxoaren 27an izan ziren Saxonia Behereko parlamenturako azken hauteskundeak. SPD eta CDU alderdiak oso parekaturik gelditu ziren. SPD alderdiko Kurt Beck da gobernu burua

Honako hauek izan ziren hauteskundeetako emaitzak:

## Ekonomia 
Alemania guztiko estaturik esportatzaileena da, ekoiztutakoaren %50a kanpoan saltzen baitu. Jarduera garrantzitsuenak, ardogintza, industria kimikoa, farmazia industria eta autogintza dira.

Mainz Alemaniako ardogintzaren hiriburua kontsideratzen da. Alemaniak dituen 13 jatorrizko izendapenetatik sei bertan daude, honako hauek hain zuzen ere; Rheinhessen, Pfalz, Mosel, Nahe, Mittelrhein eta Ahr. Renania-Palatinatuan 63.683 hektarea mahasti daude eta 2033an esate baterako 2'6 milioi hektolitro ekoiztu ziren.

## Pertsona ezagunak 
* Johannes Gutenberg (1398-1468), inprimatzeko makinaren asmatzailea
* Johann Joachim Becher (1635-1682), alkimista
* Franz Bopp (1791 - 1867), hizkuntzalaria
* Anselm Feuerbach (1829-1880), margolaria
* Friedrich Albrecht Erlenmeyer (1849-1926), fisikaria
* Gustav Killian (1860-1921), lehenengo bronkioskopiak egin zituen medikua
* Ernst Bloch (1885-1977), filosofoa
* William Dieterle (1893-1972), aktorea eta zine zuzendaria
* Anna Seghers (1900-1983), idazlea
* Fritz Walter (1920-2002), futbolaria
* Helmut Kohl (1930-2017), Alemaniako presidentea (1982-1998)

## Argazki galeria 

Fitxategi:Mainz altstadt.jpg|Maguntzia
Fitxategi:Altstadt Koblenz.jpg|Koblentza
Fitxategi:Deutsches Eck.jpg|Koblentza
Fitxategi:Schloss Stolzenfels 01 Koblenz 2015.jpg|Stolzenfels gaztelua (Koblentza)
Fitxategi:Trier Dom BW 1.JPG|Treverisko katedrala
Fitxategi:Neustadt Weinstrasse (Innenstadt).jpg|Neustadt
Fitxategi:Worms Doom 2005-05-27a.jpg|Wormseko katedrala
Fitxategi:Loreley am Rhein.JPG|Lorelei.
Fitxategi:Speyer---Cathedral---East-View---(Gentry).jpg|Speyerreko katedrala.
Fitxategi:Rheinstein.jpg|Rheinstein gaztelua Rhin Garaiko haranean.

## Gizateriaren Ondarea 
UNESCOk Gizateriaren Ondare izendatu ditu Renania-Palatinatuko hainbat eraikin eta ingurune:
* Speyerreko katedrala (1981ean)
* Treveris: Porta Nigra, Treveriseko Anfiteatroa, San Petriren Katedrala eta Treveriseko Andre Mariaren Eliza (1986an)
* Rhin Garaiko harana (2002an)

## Erreferentziak 
## Kanpo estekak 
* http://www.rlp.de
* http://www.stadtplandienst.de/rheinlandpfalz.asp
* http://www.wahlen.rlp.de/
* http://www.lvermgeo.rlp.de
* https://web.archive.org/web/20060904182407/http://www.lvermgeo.rlp.de/freizeit/
* https://web.archive.org/web/20060220133857/http://www.der-takt.de/32.0.html